পাহাড়ি তরুণাস্থি কাছিম
পাহাড়ি তরুণাস্থি কাছিম (বৈজ্ঞানিক নাম: Amyda cartilaginea) Trionychidae (ট্রায়োনিকিডি) গোত্র বা পরিবারের অন্তর্গত Amyda (অ্যামিডা) গণের অন্তর্গত এক প্রজাতির নরম খোলের মাঝারি আকারের কাছিম। এর ইংরেজি নাম Asiatic Softshell Turtle। ১৭৭০ খ্রিষ্টাব্দে পিটের বোদ্যারত এ প্রজাতির প্রথম বৈজ্ঞানিক নামকরণ করেন Testudo cartilaginea। স্বভাবে এটি নিশাচর। বিগত কয়েক দশক ধরে এদের সংখ্যা ক্রমেই আশঙ্কাজনক হারে কমছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।